Document ID: 31995R2309

KOMISSION ASETUS (EY) N:o 2309/95,
annettu 29 päivänä syyskuuta 1995,
Kyproksesta lähtöisin olevan rypälemehun ja rypäletäysmehun tuontia koskevista siirtymätoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1544/95 (2), ja erityisesti sen 53 artiklan 3 kohdan ja 83 artiklan,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöön panemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (3) ja erityisesti sen 3 artiklan 1 kohdan,
sekä katsoo, että
Euroopan yhteisön ja Kyproksen tasavallan välisessä assosiointisopimuksessa määrätään yhteisön vuotuisen tariffikiintiön avaamisesta tietyille Kyproksesta peräisin oleville tiivistetyille rypälemehuille ja rypäletäysmehuille; kiintiössä sovellettava tulli on 0 prosenttia,
kyseisten tuotteiden yhteisöön tuonnissa sovellettava viitehintajärjestely, johon liittyy tasausmaksujen maksaminen siinä tapauksessa, että järjestelyä ei ole noudatettu, korvataan 1 päivästä syyskuuta 1995 alkaen järjestelmällä, joka on tulosta Uruguayn kierroksen monenvälisistä kauppaneuvotteluista; Kyproksen kanssa tehtyä sopimusta sovellettaessa olisi otettava huomioon tämä uusi tuontijärjestely,
31 päivään elokuuta 1995 asti voimassa olevan järjestelyn soveltamisesta on ollut seurauksena tiivistetyn rypälemehun ja rypäletäysmehun tuonti Kyproksesta ilman arvotullia ja tasausmaksua,
sen vuoksi on tarpeen säilyttää aikaisempi tilanne ja sallia Kyprokselle sen tuotteiden vienti yhteisöön osana tariffikiintiötä; on tarkoituksenmukaista toteuttaa asetuksen (EY) N:o 3290/94 3 artiklan mukaiset siirtymätoimenpiteet uuteen järjestelmään siirtymisen helpottamiseksi, ennen kuin saavutetaan kestävä ratkaisu osana Euroopan yhteisön ja Kyproksen välistä sopimusta, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Euroopan yhteisöjen tullitariffin liitteen I kolmannen osan I jakson 2 liitteessä mainittua CN-koodeihin 2009 60 51, 2009 60 71, ex 2009 60 90 ja ex 2204 30 92 kuuluviin tuotteisiin sovellettavaa paljoustullia ei peritä Kyproksesta peräisin olevilta kyseisiltä tuotteilta, jotka tuodaan neuvoston asetuksen (EY) N:o 1981/94 (4) liitteessä V tarkoitetussa tariffikiintiössä, jonka järjestysnumero on 09.1421.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1995 30 päivään kesäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä syyskuuta 1995.

Labels: 3
17
18
15